Kosovon presidentti

Kosovon tasavallan presidentti on Kosovon valtionpäämies. Kosovon presidentin ulkopoliittisiin valtaoikeuksiin kuuluu muun muassa useimpien kansainvälisten sopimuksien hyväksyminen. Sisäpolitiikassa uudet lait vaativat presidentin hyväksynnän, joskin Kosovon parlamentti voi tietyissä tilanteissa kiertää tämän.

Kosovon presidenttiä ei valita suoralla kansanäänestyksellä, vaan Kosovon parlamentti valitsee uuden presidentin suljetulla lippuäänestyksellä. Äänestyksessä ehdolle voi asettua kuka tahansa vähintään 35-vuotias Kosovon kansalainen, joka saa taakseen vähintään 30 parlamenttiedustajan tuen.

Presidentin toimikausi kestää Kosovossa viisi vuotta ja sama henkilö saa toimia presidenttinä korkeintaan kahden kauden ajan. Jos presidentti on kesken virkakautensa estynyt suorittamasta virkaansa, niin virkaatekevänä presidenttinä toimii parlamentin puhemies.

 Itsenäisen Kosovon presidentit 
 №Nimi Kuva Valittu Kauden alku Kauden loppu Puolue 1 Fatmir Sejdiu  60px  2008  17.2.2008  27.9.2010  Kosovon demokraattinen liitto — Jakup Krasniqi  60px  —  28.9.2010  22.2.2011  Kosovon demokraattinen puolue 2 Behgjet Pacolli  60px  2011  22.2.2011  30.3.2011  Aleanca Kosova e Re 3 Atifete Jahjaga  60px  2011  7.4.2011  7.4.2016  sitoutumaton 4 Hashim Thaçi  60px  2016  7.4.2016  5.11.2020  Kosovon demokraattinen puolue 5 Vjosa Osmani  60px  2020  5.11.2020  virassa sitoutumaton

 Lähteet 

*